《出居庸》
金朝·蔡珪

乱石妨车毂，深沙困马蹄。
天分斗南北，人向日东西。
侧脚柴荆短，平头土舍低。
山花三两树，笑杀武陵溪。

作者简介：（?—1174）金真定人，字正甫。蔡松年子。天德进士。除澄州军事判官。历翰林修撰、同知制诰、太常丞，累迁礼部郎中，封真定县男，改潍州刺史致仕。号为辨博，凡朝廷制度损益，多所裁定。所著多佚，惟《中州集》存其诗。